20 



fordi Fuglenes Formerelse hæmmes af andre Virkninger; 

 dyrker man derimod Korn efter en lille Maalestok , f. Ex. 

 i en Have, vil man i Reglen miste hvert et Korn. 



Sammenhængen mellem de organiske Væseners Livs- 

 betingelser er ofte meget indviklet. Paa en aldeles 

 udyrket Hede f. Ex. var et lille Stykke Land bleven ind- 

 hegnet og beplantet med Fyr. Dette indvirkede strax paa 

 hele Plante- og Dyrelivet; der voxede Planter der, som man 

 ikke havde seet noget til paa Heden; at det ogsaa havde 

 frembragt store Forandringer i Insektlivet, saaes deraf, at 

 der levede der 6 Arter af insektædende Fugle, som heller 

 ikke fandtes paa Heden udenfor Hegnet, hvor man derimod 

 traf 2 eller 3 andre Arter. Udenfor Hegnet fandtes ikke 

 et eneste Fyrretræ, men vel ved nøiere Eftersyn en Mængde 

 smaae Fyrreplanter , der stadigen vare blevne afgnavede 

 af Kvæget. Af Aarsringene saae man, at et af dem havde 

 holdt ud i 26 Aar, inden det bukkede under i »Kampen 

 for sin Tilværelse". Efter at Stedet var bleven indhegnet og 

 fredet, voxede der derfor meget hurtig en lille Fyrreskov op, 

 og med den indfandt sig da alle de ovenfor omtalte Forhold. 

 — I Paraguay findes der ingen forvildede Husdyr som saa 

 mange andre Steder i Amerika, fordi en vis Flue-Art lægger 

 sine Æg i de nyfødte Ungers Navle ; dersom nu de insekt- 

 ædende Fugle, som leve af hin Flue, toge betydelig til i 

 Mængde, vilde der igjen kunne danne sig vilde Flokke af 

 Heste, Oxer osv. i Paraguay lige saa godt som paa andre 

 Steder, men hine Fugle kunde saa igjen formindskes af 

 Rovfugle og Rovpattedyr, disse igjen af Mennesket; og 

 opstod der saaledes store Flokke af forvildede Husdyr, 

 vilde dette igjen kunne gribe betydelig ind i Plante- 

 verdenen, hvilket atter vilde virke ind paa Insektverdenen 

 og derigjennem paa de insektædende Fugle osv., i et be- 



